15/11/2022 | Administración LocalMunicipal
Cariño
Bases “Concilia Cariño Nadal 2022-2023”

A efectos de xeral coñecemento, faise público que mediante Decreto Alcaldía de data 10/11/2022, apróbanse as BASES DA SELECCIÓN DO CAMPAMENTO CONCILIA CARIÑO NADAL 2022-2023 (EXPDTE 2022/S011/000008), que se transcriben literalmente a continuación: 1. OBXECTO: O obxecto das presentes bases consistirá en establecer as pautas para a selección da poboación destinataria do presente programa.2. PERSOAS DESTINATARIAS: A poboación destinataria é a infancia do Concello de Cariño e Concellos limítrofes, con idades comprendidas entre os 3 e os 12 anos (ámbolos incluídos) matriculados en Educación Infantil e Primaria.3. LUGAR E PERÍODO DE REALIZACIÓN: O campamento desenvolverase no CEIP Manuel Fraga Iribarne entre os días 26 de decembro de 2022 e 5 de xaneiro de 2023. O horario será de 10 a 14 horas, de luns a venres. Ofertarase un servizo de acollida entre as 9.30 e as 10 da mañá e de recollida de 14 a 14.30 horas.4. PRAZAS OFERTADAS: O campamento Concilia Cariño oferta 36 prazas para os nenos e nenas que cumpran os requisitos de admisión. Este número de prazas poderá sufrir axustes segundo a normativa establecida polas autoridades sanitarias debido á situación actual provocada pola Covid-19. Resérvanse 2 prazas para nenos e nenas con discapacidade igual ou superior ó 33%. A asignación destas prazas realizarase a través dun informe técnico dos servizos sociais tendo en conta os beneficios vinculados ó feito de participar nas actividades que se van a desenvolver. A discapacidade deberá acreditarse co certificado de discapacidade emitido polo órgano competente. No suposto de que as prazas reservadas non se cubran, éstas pasarán a acumularse ó resto das prazas.5. PRAZO DE SOLICITUDE: O prazo de presentación de solicitudes será do 10 días hábiles dende a publicación das presentes bases no Boletín Oficial da Provincia. As solicitudes deberán ser asinadas polo pai, nai ou titor legal do menor e presentaránse no Rexistro Xeral do Concello ou por calquera dos medios previstos no artigo 16.4 da Lei 39/2015, do 1 de outubro, do procedemento administrativo común das administracións públicas. De presentarse a solicitude no Rexistro do Concello de xeito presencial debe solicitarse cita previa. No suposto de que, transcorrido o prazo de presentación de solicitudes e unha vez publicada a listaxe de admitidos definitiva, continuaran quedando prazas sen cubrir, calquera interesado que cumpra co requisito relativo á idade de participación e presente a documentación requirida nas presentes bases, poderá solicitar a participación nas actividades de campamento. Neste último caso, a admisión se realizará atendendo á orde de presentación de solicitudes ata cubrir o número total de prazas ofertadas. Consideraránse admitidos todos aqueles que cumprindo o requisito da idade, acheguen a documentación necesaria e aboen as taxas.6. REQUISITOS DE PARTICIPACIÓN: a) Os/as participantes no campamento deberán ter entre 3 e 12 anos, ámbolos dous incluídos, e estar matriculados en educación Infantil ou Primaria. b) Terán preferencia os/as menores empadroados no concello de Cariño. c) No caso de que, atendidas as solicitudes que cumpran o requisito anterior, quedaran prazas vacantes, terán preferencia os/as menores cuxos pais, nais ou representantes legais cos que convivan e teñan a obriga do seu coidado, traballen no termo municipal do concello de Cariño e así o acrediten. d) Atendidos os criterios anteriores de preferencia, se persiste a existencia de prazas vacantes, queda aberta a participación ás actividades do campamento a calquera que presente solicitude e cumpra os requisitos das presentes bases, atendendo ó orde de presentación da instancia.7. CRITERIOS DE SELECCIÓN: a) Respectando as preferencias a que fan referencia as letras b) e c) do punto 6, en primeiro lugar seleccionarase aos nenos e nenas daquelas unidades familiares nas que ambos proxenitores teñan vixente unha relación laboral en horario de mañá, acreditando esa circunstancia no prazo de presentación de instancias, ou estean realizando un curso do plan de formación en horario de mañá impartido dentro da formación para persoas desempregadas das distintas administracións públicas. No caso de non acreditarse debidamente entenderase que non se atopan en ningunha destas circunstancias. No suposto de separación, divorcio ou familias monoparentais atenderase a que este requisito se cumpra respecto do proxenitor que se atope a cargo do/a menor. b) De contar con máis solicitudes que cumpran este criterio que prazas vacantes, a selección farase seguindo a orde de inscrición, sempre respectando as preferencias anteriores, isto é: da totalidade de participantes que sexan menores empadroados en Cariño en primeiro lugar e só de quedar prazas vacantes, os menores de proxenitores que traballen en Cariño. c) De resultaren prazas vacantes, unha vez adoptados estes criterios, os restantes participantes no campamento seleccionaranse por rigorosa orde de presentación das instancias. d) Unha vez cubertas o máximo de prazas ofertadas, o resto de aspirantes pasarán á lista de agarda. A orde dos aspirantes na lista de agarda virá determinada pola orde de inscrición. e) Os participantes perderán o seu dereito á praza no campamento no suposto de contar con máis de tres faltas sen xustificar. A xustificación deberá realizarse ante a empresa encargada do servizo.8.- SOLICITUDE E DOCUMENTACIÓN A PRESENTAR: · Solicitude asinada · Declaración responsable COVID – 19 · Fotocopia dos DNI das persoas autorizadas para a entrega e recollida · Fotocopia do DNI do/a menor · Fotocopia da tarxeta sanitaria do/a menor · Fotocopia do libro de familia ou número de rexistro dixital · No caso de ter certificado de discapacidade, copia do mesmo · Documento acreditativo da situación laboral ou de estar realizando formación regrada para o emprego (cabeceira da nómina, xustificante pago autónomos, vida laboral, etc.). Para acreditar a situación descrita no punto 7, a); presentarase declaración responsable acreditativa na que se indique o horario laboral de ambos proxenitores. · No caso de separación/divorcio entre os pais, copia da mesma para acreditar o réxime de custodia. · Certificado ou informe do empregador acreditativo de que alomenos un dos proxenitores está traballando en Cariño ou declaración responsable. (No caso de atoparse nalgunha das situación descritas no punto 6). A comprobación do empadroamento no Concello de Cariño farase de oficio polos servizos municipais, excepto que non se autorice esta, en cuxo caso deberá acompañarse á solicitude.9.-TRAMITACIÓN DAS SOLICITUDES A comprobación dos requisitos e do cumprimento dos criterios de selección realizarase polos Servizos Sociais do Concello de Cariño.10.- LISTADO DE ASPIRANTES ADMITIDOS E EXCLUÍDOS a) Comprobado o cumprimento dos requisitos das persoas solicitantes, elaborarase unha lista de admitidos e excluídos, indicando o motivo da exclusión. b) Este listado publicarase no taboleiro de anuncios electrónico e concederase un prazo de 3 días hábiles para subsanación ou presentación de alegacións. c) Transcorrido o prazo anterior, resolverase a listaxe definitiva de admitidos e publicarase do mesmo xeito. d) Os solicitantes que aparezan na lista definitiva de admitidos que se publicará no taboleiro electrónico do concello, disporán de 3 días hábiles a contar dende o día seguinte a dita publicación para realizar o pagamento na conta bancaria do concello.11.- PREZO PÚBLICO. En virtude de acordo da Xunta de Goberno Local de data 13/05/2022, establécese o prezo público pola prestación do servizo da actividade de campamento Concilia Cariño Nadal 2022/2023, que se realizará no Concello os días 26 de decembro de 2022 e o 5 de xaneiro de 2023. O feito do que deriva a obriga do pagamento é a asistencia dun menor ao citado campamento, e os suxeitos pasivos do prezo público son os pais/nais ou titores legais. O prezo por asistencia ao Campamento é de: 1º membro da unidade familiar: 25 €, 2º membro da unidade famliar: 19 €, 3º e seguintes membros da unidade familiar: 15 €. ANEXO I: SOLICITUDE PARA O CAMPAMENTO CONCILIA CARIÑO NADAL 2022/2023 1. DATOS DA PERSOA SOLICITANTE (Datos válidos para a autorización na recollida dos/as nenos/as) Nome e apelidos: _____________________________________________________________________DNI:_______________ Enderezo: ______________________________________________________________________________________________ Localidade: ______________________________________________________ C. P.: __________________________________ Teléfonos de contacto: ____________________________________________________________ TeléfonosUrxencia:________________/_______________ Correo electrónico: _____________________________________  Declaro que a unidade familiar á que pertenzo ten ingresos non superiores ó 6.5 veces o indicador público de renda de efectos múltiples 2020 (IPREM) Autorizo ó Concello de Cariño a consultar os meus datos do padrón municipal. HORARIO ENTRADA:  09.30  10.00 RECOLLIDA:  14.00  14.30 2. DATOS DA/O NENA/O PARTICIPANTE: Nome e apelidos: _______________________________________________________________________________________ DNI: _____________________________Data de Nacemento: ___________________________________________________ Está empadroado neste concello? SI  Non  Ten algún irmán/irmá na actividade? SI  Non  Nome:________________________________________ 3. CUESTIONARIO MÉDICO – SANITARIO Nº da Seguridade Social: Médica/o de referencia: · ¿A/o nena/o ten algún tipo de alerxia?  SI ¿Cal?__________________________________________________________  NON · ¿Ten algunha enfermidade que precise dalgún coidado especial?  SI ¿Cal?__________________________________________________________  NON · ¿Necesita tomar algún medicamento periodicamente?  SI ¿Cal?__________________________________________________________  NON · ¿Padece algunha enfermidade infectocontaxiosa?  SI ¿Cal?__________________________________________________________  NON · ¿Ten algunha limitación fisiolóxica ou funcional?  SI ¿Cal?__________________________________________________________  NON · ¿Require algunha dieta alimenticia especial? 4. PERSOAS AUTORIZADAS PARA A RECOLLIDA DA/O PARTICIPANTE (achegar fotocopia dos DNI): Nome e Apelidos:________________________________________ DNI:____________________ Nome e Apelidos:________________________________________ DNI:____________________ Nome e Apelidos:________________________________________ DNI:____________________ OUTROS ASPECTOS QUE DESEXE SINALAR A FAMILIA: 5. NORMAS DE FUNCIONAMENTO E OBSERVACIÓNS: · Deberase comunicar á persoa responsable da actividade os cambios que poidan figurar nos datos da súa ficha de inscrición. · A Cota de inscrición semanal será de 25€ para o primeiro membro, 19€ para o segundo membro e 15€ para os restantes membros. · Pregarase puntualidade na entrega e recollida das nenas e nenos. Solicitarase o DNI, de persoa autorizada, para a recollida dos nenos e nenas. · Perderán o seu dereito á praza no campamento no suposto de contar con máis de tres faltas sen xustificar. A xustificación deberá realizarse ante a empresa encargada do servizo. · Os monitores non poden acompañar os nenos de maneira individual fora do recinto, sendo os pais, nais ou titores os encargados dos seus desprazamentos. · Recoméndase vestimenta cómoda, axeitada e fácil de lavar para as actividades que se ofertan. · Lémbrase ós participantes que traian unha pequena merenda ademais dunha botella de auga. Como representante legal do/a menor arriba indicado, declaro baixo a miña responsabilidade que os datos sinalados nesta ficha son certos. A formalización da inscrición implica a aceptación explícita das normas que rexen esta actividade e os cambios que poidan xurdir por razóns técnicas ou organizativas debidamente xustificadas. Cariño, a de _____________de 2022 Sinatura da persoa solicitante: 6. AUTORIZACIÓNS: Eu _____________________________________, co DNI ______________________, pai, nai, titor/a legal de _____________________________________________________ Autorizacións dereitos de imaxe: Autorizo ó Concello de Cariño á publicación de datos e/ou da imaxe da miña filla ou fillo, realizada durante actividades municipais, coa finalidade de dar difusión ás mesmas en: - Páxina web e redes sociais do Concello. - Filmacións (en calquera tipo de soporte) destinadas á difusión das actividades e proxectos educativos e lúdicos, revistas, exposicións ou publicacións nas que participe o Concello. Todo o anterior estará suxeito, exclusivamente a un uso educativo e lúdico, polo tanto, as accións, produtos e utilidades derivadas da súa utilización non poderán, en consecuencia, xerar ningún tipo de lucro persoal nin comercial.  SI  NON Autorización saídas: Autorizo o meu fillo/a inscrito/a nos campamentos do concello de Cariño, /a a realizar diferentes actividades lúdicas fora do recinto escolar, dentro do servizo de CAMPAMENTOS CONCILIA CARIÑO NADAL 2022/2023, do Concello de Cariño. Cariño, a de de 2022. Sinatura da persoa solicitante: 7. CONDICIÓNS DE PARTICIPACIÓN, OBRIGA DE INFORMACIÓN E CONSENTIMENTO INFORMADO, PARA PARTICIPAR NO CAMPAMENTO DE NADAL 2022/2023 ORGANIZADO POLO CONCELLO DE CARIÑO  como proxenitor/a ou titor/a da persoa participante (menor de idade): DECLARACIÓN RESPONSABLE DE CONDICIÓNS DE SAÚDE  Declaro que a persoa participante non está diagnosticada de Covid-19, non presenta sintomatoloxía asociada a este virus (tose, febre, dificultade ao respirar, etc.) nin a presentou nos 14 días previos á data de entrada nesta actividade e non padece ningunha outra enfermidade contaxiosa.  Declaro que a persoa participante non convive con ninguén afectado polo Covid-19 nin estivo en contacto estreito nin compartiu espazo sen gardar a distancia interpersoal cunha persoa afectada polo Covid-19, nos 14 días previos á entrada nesta actividade.  Comprométome a notificar inmediatamente á organización calquera problema de saúde vinculado ao COVID-19 durante o transcurso da actividade. DECLARACIÓN DE COÑECEMENTO DOS RISCOS PARA PERSOAS VULNERABLES (marcar no caso de ser ou convivir con PERSOA VULNERABLE: persoa maior de 60 anos/ persoa diagnosticada de hipertensión arterial, diabetes, enfermidades cardiovasculares, enfermidades pulmonares crónicas, cáncer, inmunodeficiencias/muller embarazada/ persoa con afecciones médicas anteriores).  Sendo, a persoa participante, persoa vulnerable e/ou convivinte cunha persoa vulnerable, declaro que son consciente do risco que corre tanto a persoa vulnerable participante como as persoas vulnerables coas que convive. ACEPTACIÓN DAS CONDICIÓNS PERSOAIS DE HIXIENE E PREVENCIÓN FRONTE AOCOVID-19  Lin e acepto as condicións de hixiene e prevención nas que se vai desenvolver a actividade. DECLARACIÓN DE QUE LEU E ACEPTA A INFORMACIÓN PROPORCIONADA POLA ORGANIZACIÓN SOBRE A ADAPTACIÓN DA ACTIVIDADE AO COVID-19  Declaro que recibín e lin a información de adecuación da actividade ao COVID-19 da entidade responsable da actividade e que polo tanto teño coñecemento pleno e estou de acordo coas medidas e procedementos que propón.  Declaro que recibín e lin o Protocolo de actuación en casos de emerxencia ou risco de contaxio da entidade responsable da actividade. CONSENTIMENTO INFORMADO SOBRE COVID-19  Declaro que, logo de recibir e ler atentamente a información contida nos documentos anteriores, son consciente dos riscos que implica, para a persoa participante e para as persoas que conviven con el, a participación na actividade no contexto da crise sanitaria provocada polo COVID-19, que asumo baixo a miña propia responsabilidade. NORMAS XERAIS DE OBRIGADO CUMPRIMENTO  Salvo causa de forza maior, a entrada realizarase entre ás 9h30 e as 10h00. Nese momento, o portal do centro ficará fechado e deberá contactarse con as persoas responsables para acceder.  Así mesmo, debe respectarse o horario de saída, que se realizará entre as 14h00 e as 14h30. En Cariño, a de de 2022 Sinatura da persoa solicitante. De conformidade ao disposto na actual normativa de Protección de Datos de Carácter persoal, informámoslle que o responsable de tratamento dos datos de carácter persoal recollidos neste documento é CONCELLO DE CARIÑO, cuxa finalidade é poder atender as consultas e calquera tipo de xestión realizada por este medio de comunicación. Os seus datos non se cederán a terceiros, salvo por obrigación legal. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento. Para iso, CONCELLO DE CARIÑO dispón de formularios específicos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade en: AVDA PAZ, 2, 15360 - CARIÑO (A CORUÑA); concello@concellodecarino. gal. Pode consultar a información adicional e detallada sobre Protección de Datos solicitándoa por correo electrónico: concello@concellodecarino. gal. CARIÑO 10 DE NOVEMBRO DE 2022 O ALCALDE JOSÉ M. ALONSO PUMAR